**ՆԱԽԱԳԻԾ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**Օ Ր Ե Ն Ք Ը**

**«ՀԱԿԱԿՈՌՈՒՊՑԻՈՆ ԿՈՄԻՏԵԻ ՄԱՍԻՆ»**

**ՕՐԵՆՔՈՒՄ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ»**

**Հոդված 1.** «Հակակոռուպցիոն կոմիտեի մասին» 2021 թվականի մարտի 24-ի ՀՕ-147-Ն օրենքի (այսուհետ՝ Օրենք) 15-րդ հոդվածի 2-րդ մասի՝

1) 3-րդ կետում մարված կամ հանված բառերը փոխարինել մարված կամ վերացված բառերով.

2) 5-րդ կետում չի իրականացվել ոչ արդարացնող բառերը փոխարինել չի հարուցվել ոչ ռեաբիլիտացնող բառերով:

**Հոդված 2.** Օրենքի 24-րդ հոդվածի 1-ին մասի 8-րդ կետը ճանաչել ուժը կորցրած:

**Հոդված 3.** Օրենքի 24-րդ հոդվածի 3-րդ մասի 6-րդ կետում «ոչ արդարացնող հիմքով» բառերը փոխարինել «ոչ ռեաբիլիտացնող հիմքով» բառերով, չիրականացնելու բառը՝ չհարուցելու բառով:

**Հոդված 4.** Օրենքի 34-րդ հոդվածի 7-րդ մասը շարադրել հետևյալ խմբագրությամբ.

«7. Հակակոռուպցիոն կոմիտեի ծառայողի նկատմամբ քրեական հետապնդում հարուցված լինելու դեպքում նրա լիազորությունները կարող են ժամանակավորապես դադարեցվել Հայաստանի Հանրապետության քրեական դատավարության օրենսգրքով սահմանված դեպքերում և կարգով:»:

**Հոդված 5.** Սույն օրենքն ուժի մեջ է մտնում Հայաստանի Հանրապետության քրեական և քրեական դատավարության օրենսգրքերն ուժի մեջ մտնելու օրը: